LĪGUMS Nr. ADM/3-24.2/24/396
						             	
	Salaspilī,
	        2024. gada 29. novembris



Salaspils novada pašvaldība, PVN reģ. Nr. 90000024008 (turpmāk – Lietotājs), izpilddirektores Silvijas Puriņas personā, kura rīkojas saskaņā ar pašvaldības nolikumu, no vienas puses, un
SIA "AJ Power", reģ. Nr. 40103780693 (turpmāk – Tirgotājs), Klientu attiecību vadītājas Evelīnas Valeiņas – Ziediņas personā, kas darbojas saskaņā ar prokūrista M.Gabdulļina 28.05.2024. izsniegto pilnvaru Nr.AJP-PIL-24/01, no otras puses (turpmāk tekstā abi kopā – Līdzēji),
pamatojoties uz atklātā konkursa „Elektroenerģijas iegāde Salaspils novada pašvaldības vajadzībām” (iepirkuma identifikācijas Nr. SNP 2024/40) (turpmāk – konkurss) rezultātiem, noslēdz šādu līgumu (turpmāk – Līgums).

1. Līguma priekšmets
1.1. Tirgotājs pārdod un veic tiesību aktos noteiktās darbības elektroenerģijas balansēšanas pakalpojuma nodrošināšanai un Lietotājs pērk elektroenerģiju, ar nosacījumiem un par cenu, kas noteikta Līguma 3.1.punktā, pamatojoties uz iepirkuma procedūras ietvaros iesniegto Tirgotāja finanšu piedāvājumu. Tirgotājs pārdod elektroenerģiju visiem Lietotāja objektiem, pamatojoties uz informāciju, kuru sadales sistēmas operators AS “Sadales tīkls”, reģistrācijas Nr.40003857687, juridiskā adrese Šmerļa iela 1, Rīga (turpmāk – SSO), sniedz Tirgotājam par SSO uzskaitē esošiem objektiem. Informācija par objektiem analizējama ik mēnesi pirms kārtēja rēķina iesniegšanas Lietotājam. 
1.2. Tirgotājs normatīvajos aktos noteiktajā kārtībā ir atbildīgs par to, lai tā pārdotās elektroenerģijas daudzums katrā tirdzniecības intervālā atbilstu sistēmā nodotās elektroenerģijas daudzumam un nopirktās elektroenerģijas daudzums atbilstu no sistēmas saņemtās elektroenerģijas daudzumam.
1.3. Iepirkuma priekšmets neietver elektroenerģijas pārvadi un sadali. 

2. Līguma termiņš un izpildes kārtība
2.1. Līgums stājas spēkā ar noslēgšanas brīdi un elektroenerģijas tirdzniecības periods ir 12 (divpadsmit) mēneši, t.i. no 2025.gada 1.janvāra līdz 2025.gada 31.decembrim.
2.2. Lai Līgums būtu spēkā un Lietotājs saņemtu nepārtrauktu elektroenerģijas piegādi, ir nepieciešams spēkā esošs sistēmas pakalpojumu līgums starp Lietotāju un elektroenerģijas sistēmas operatoru, kura tīklam ir pieslēgtas Lietotāja elektroietaises, un pa kuru tiek piegādāta tirgotā elektroenerģija.
2.3. Līguma pielikumā un iepirkumā norādītie elektroenerģijas apjomi ir uzskatāmi par prognozējamiem gada apjomiem līguma darbības termiņā. Lietotājs par līgumā noteikto maksu ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai, samazinot vai palielinot apjomu. 

3. Elektroenerģijas cena un norēķinu kārtība
3.1. Elektroenerģijas pārdošanas cena (EUR bez PVN), par kādu Tirgotājs pārdod Lietotājam elektroenerģiju, sastāv no Nord Pool biržas ikstundas cenas Latvijas reģionā plus fiksētās maksas par tirdzniecības pakalpojumu. 
3.2. Elektroenerģijas pārdošanas cenā ietilpst visas ar elektroenerģijas pārdošanu saistītās tiešās un netiešās izmaksas, balansēšanas pakalpojuma sniegšana, visi Latvijas Republikas tiesību aktos noteiktie nodokļi un nodevas, izņemot pievienotās vērtības nodokli, un šīs izmaksas netiek atsevišķi izdalītas. 
3.3. Maksa par tirdzniecības pakalpojumu 3.98 EUR bez PVN/MWh paliek nemainīga visā Līguma darbības laikā. Ja Tirgotājs var piedāvāt zemāku maksu par tirdzniecības pakalpojumu vai Latvijas Republikas tirgū tiek piedāvāta zemākā maksa par tirdzniecības pakalpojumu, Puses var vienoties par atbilstošu maksas samazināšanu.
3.4. Ar šo Līgumu Tirgotājs tiek deleģēts Lietotāja vārdā norēķināties ar sistēmas operatoru par sistēmas pakalpojumiem un citiem pakalpojumiem.
3.5. Norēķini par elektroenerģiju notiek reizi mēnesī par Lietotāja faktiski patērēto elektroenerģijas apjomu. Lietotājam pārdotās un viņa izlietotās elektroenerģijas apjoma uzskaiti veic SSO tiesību aktos noteiktajā kārtībā. SSO nodrošina Tirgotājam informāciju par Lietotāja mēneša un faktiskajiem ikstundas datiem līdz nākamā mēneša 15.datumam. SSO iesniegtā informācija ir pamats Lietotājam pārdotās elektroenerģijas aprēķinam un rēķina sastādīšanai. Lietotājs piekrīt tā patēriņa datu apmaiņai starp Tirgotāju un SSO. Gadījumā, ja SSO vēlāk iesniedzis informāciju, kas ir pamats pārdotās elektroenerģijas aprēķina koriģēšanai, Tirgotājs veic Lietotājam pārdotās elektroenerģijas apjoma korekciju nākamā norēķinu perioda rēķinā.
3.6. Līdz kārtējā mēneša 15.datumam Tirgotājs iesniedz Lietotājam rēķinu par iepriekšējā mēnesī patērēto elektroenerģiju saskaņā ar SSO iesniegto informāciju par faktiski patērēto elektroenerģijas daudzumu. Tirgotājs rēķinu Lietotājam nosūta elektroniski uz Lietotāja e-pasta adresi dome@salaspils.lv un tas tiks uzskatīts par saņemtu nākamajā darba dienā pēc tā nosūtīšanas uz šajā Līguma punktā norādīto adresi.
3.7. Tirgotāja atsūtītajiem rēķiniem jāsatur vismaz šādi dati: 
3.7.1. skaitītāja Nr., 
3.7.2. Lietotāja objekta adrese, 
3.7.3. laika zonas, pieslēguma veids,
3.7.4. skaitītāja radījums no – līdz, 
3.7.5. maksa par elektroenerģiju saskaņā ar Līguma 3.1.punktu,
3.7.6. periods no – līdz, 
3.7.7. apjoms un mērvienība, 
3.7.8. cena par 1 mērvienību, summa, 
3.8. Lietotājs samaksā rēķinu 20 (desmit) dienu laikā pēc tā saņemšanas. Rēķina apmaksas datums ir naudas ieskaitīšanas diena Tirgotāja bankas kontā. Ja termiņš iekrīt brīvdienā, tad pēdējā samaksas diena ir nākamā darba diena. Ja Lietotājam ir parāds par patērēto elektroenerģiju, tā kārtējo maksājumu summu ieskaita kā parāda (arī līgumsoda par kavēto maksājumu) atmaksu.
3.9. Ja Tirgotājs līdz kārtējā mēneša 20.datumam nav saņēmis paziņojumu no Lietotāja par rēķina nesaņemšanu, tiek uzskatīts, ka Lietotājs savlaicīgi saņēmis rēķinu un viņam nav pretenziju pret rēķinā norādītajiem datiem.

4. Tirgotāja tiesības un pienākumi
4.1. Tirgotāja pienākumi: 
4.1.1. pārdot elektroenerģiju par Līguma 3.1.punktā noteikto elektroenerģijas cenu, nodrošināt balansēšanas pakalpojuma sniegšanu; 
4.1.2. izrakstīt un nosūtīt Lietotājam rēķinu par patērēto elektroenerģiju;
4.1.3. 10 (desmit) dienu laikā rakstveidā informēt Lietotāju par sava uzņēmuma juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu. 
4.2. Tirgotāja tiesības: 
4.2.1. pieprasīt no Lietotāja avansa maksājumu viena mēneša vidējā maksājuma apmērā, ja Lietotājs ir atkārtoti kavējis maksājumus; 
4.2.2. gadījumā, ja Tirgotājs savlaicīgi nesaņem uzskaites vietās uzstādīto uzskaites sistēmas mēraparātu rādījumus, tam ir tiesības izrakstīt rēķinu Lietotājam pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa;
4.2.3. ja Lietotājs 12 (divpadsmit) mēnešus ir kavējis ikmēneša maksājumu par vismaz 5 (piecām) dienām, un šāda saistību neizpilde turpinās 10 (desmit) dienas pēc tam, kad Tirgotājs par to ir rakstiski brīdinājis Lietotāju, Tirgotājam ir tiesības informēt sistēmas operatoru par Līguma 3.4.punktā minētā deleģējuma atsaukšanu un pārtraukt norēķinus ar sistēmas operatoru Lietotāja vārdā par sistēmas pakalpojumiem un palīgpakalpojumiem, kā arī par obligātā iepirkuma komponentēm.
5. Lietotāja tiesības un pienākumi
5.1. Lietotājam  ir šādi pienākumi: 
5.1.1. apmaksāt patērēto elektroenerģiju 20 dienu laikā pēc rēķina saņemšanas, kas tiek izrakstīts saskaņā ar Līguma 3.7. punkta nosacījumiem;
5.1.2. informēt Tirgotāju, ja no Tirgotāja nav savlaicīgi (līdz mēneša 20. datumam) saņemts rēķins par iepriekšējā mēnesī patērēto elektroenerģiju; 
5.1.3. noslēgt sistēmas pakalpojumu līgumu ar elektroenerģijas sistēmas operatoru un veikt atbilstošu sistēmas pakalpojumu un papildpakalpojumu un vietējo neatkarīgo ražotāju atbalsta komponentes (obligātās iepirkuma komponentes) apmaksu atbilstoši Latvijas Republikas normatīvajiem aktiem. 
5.1.4. 10 (desmit) dienu laikā rakstveidā informēt Tirgotāju par sava uzņēmuma juridiskā statusa, nosaukuma, adreses, u.c. rekvizītu maiņu, kā arī par īpašumā vai lietošanā esošo objektu, kuriem tiek piegādāta elektroenerģija, īpašuma vai lietošanas tiesību maiņu. Šāds rakstisks paziņojums kļūst par Līguma neatņemamu sastāvdaļu. 
5.1.5. organizēt savu elektroietaišu kvalificētu apkalpošanu un nodrošināt to tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām. 
5.1.6. stingri ievērot Latvijas Republikas normatīvajos aktos noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.
5.2. Lietotājam ir tiesības normatīvajos aktos noteiktajā kārtībā šī Līguma ietvaros saņemt balansēšanas pakalpojumu. 
5.3. Lietotājam, nepieciešamības gadījumā, ir tiesības pārtraukt elektroenerģijas pārdošanu noteiktam objektam vai pieslēgt jaunu objektu.
5.4. Ja Lietotājs vēlas pirkt elektroenerģiju citos objektos, kas nav norādīti Līguma Tehniskajā specifikācijā, Lietotājs par to informē Tirgotāju rakstveidā vismaz 21 (divdesmit vienu) dienu pirms attiecīgā kalendārā mēneša beigām. Šādā gadījumā atsevišķa Pušu rakstiska vienošanās par objekta iekļaušanu Līgumā pēc tam, kad Tirgotājs ir saņēmis Lietotāja paziņojumu, nav nepieciešama.

6. Personas datu aizsardzība
6.1. Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām (turpmāk - Personas dati), Līdzēji apņemas:
6.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
6.1.2. bez otra Līdzēja rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Līdzēji informē viens otru.
6.2. Līdzēji informē viens otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod personas datus, ir atbildīgs par datu precizitāti un tiesiskā pamata noteikšanu datu apstrādei.
6.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
6.4. Apstrādājot datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomiskās zonas robežām.

7. Atbildība un sankcijas
7.1. Līdzēju atbildība tiek regulēta saskaņā ar spēkā esošajiem Latvijas Republikas normatīvajiem aktiem, Elektroenerģijas tirgus likumu, Elektroenerģijas tirdzniecības un lietošanas noteikumiem un citiem saistošajiem normatīvajiem aktiem, kas ir spēkā Līguma izpildes laikā. 
7.2. Līdzēji savstarpēji ir atbildīgi par otram Līdzējam nodarītajiem tiešajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. 
7.3. Ja Lietotājs neveic Tirgotājam maksājumu Līgumā noteiktajā termiņā, Tirgotājs ir tiesīgs pieprasīt Lietotājam nokavējuma maksu par katru nokavēto apmaksas dienu 0,15 % (nulle komats piecpadsmit procentu) apmērā no Līgumā norādītājā termiņā nesamaksātās rēķina summas.
7.4. Tirgotājs nav atbildīgs Lietotājam par to, ka tam nav iespējams pārdot elektroenerģiju sakarā ar to, ka Lietotājam nav spēkā esoša sistēmas pakalpojumu līguma vai elektroenerģijas sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ. 
 
8. Nepārvarama vara
8.1. Līdzēji nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Līdzēji nevar paredzēt Līguma slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (tālāk tekstā – nepārvaramas varas apstākļi).
8.2. Līdzējs, kurš nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otram Līdzējam. Pretējā gadījumā Līdzējam nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
8.3. Nepārvaramas varas apstākļu gadījumā Līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.
8.4. Ja nepārvaramas varas apstākļi turpinās ilgāk nekā divus mēnešus, katram Līdzējam ir tiesības vienpusēji atkāpties no Līguma, rakstiski par to paziņojot otram Līdzējam. Šādā gadījumā Līdzēji līdz Līguma izbeigšanai veic savstarpējos norēķinus.
8.5. Nepārvaramas varas apstākļu iestāšanās faktu Līdzējs, kurš nevar izpildīt Līgumā noteiktās saistības, pierāda ar kompetentas valsts vai pašvaldību institūcijas izdotu dokumentu.

9. Līguma izbeigšana un grozīšana
9.1. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.
9.2. Lietotājs ir tiesīgs vienpusēji atkāpties no Līguma, par to paziņojot Tirgotājam vismaz vienu mēnesi iepriekš.  Tirgotājs nav tiesīgs prasīt maksu par Līguma pirmstermiņa izbeigšanu.
9.3. Tirgotājs ir tiesīgs vienpusēji atkāpties no Līguma, par to rakstiski paziņojot Lietotājam, šādos gadījumos:
9.3.1. ja Lietotājs 12 (divpadsmit) mēnešu laikā vai Līguma darbības laikā, ja tas ir mazāks, atkārtoti ir kavējis ikmēneša maksājumus par vismaz 5 (piecām) dienām, un šāda saistību neizpilde turpinās 21 (divdesmit vienu) dienu pēc tam, kad Tirgotājs par to ir rakstiski brīdinājis Lietotāju;
9.3.2. nav spēkā vai spēku zaudējis Lietotāja noslēgtais sistēmas pakalpojumu līgums;
9.3.3. jebkurā no gadījumiem, kad Līdzēji atkāpjas no Līguma izpildes, Lietotājs apmaksā Tirgotāja izrakstītos rēķinus par saņemto elektroenerģiju.
9.4. Katra Puse ir tiesīga vienpusēji atkāpties no Līguma izpildes, ja Līgumu nav iespējams izpildīt tādēļ, ka otrai Pusei Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.5. Tirgotāja maiņa notiek ar mēneša pirmo datumu.
9.6. Līguma grozījumi noformējami rakstveidā. Līdzēji ir tiesīgi izdarīt nebūtiskus līguma grozījumus. Būtiski Līguma grozījumi ir pieļaujami šajā Līgumā un Publisko iepirkumu likumā noteiktajos gadījumos.


10. Noslēguma jautājumi
10.1. Līdzēji vienojas, ka tiem ir saistoši Latvijas Republikas normatīvajos aktos - Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c. paredzētie noteikumi atbilstoši redakcijai, kas ir spēkā attiecīgās darbības veikšanas brīdī.
10.2. Līdzēji apņemas neizpaust un neizplatīt trešajām personām bez otra Līdzēja piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai,  parādu piedziņai, kā arī citus gadījumus, kad informācijas izpaušanu pieprasa piemērojamie normatīvie akti. 
10.3. Visi Līguma grozījumi un papildinājumi ir sastādāmi Līdzējiem rakstiski vienojoties, tie stājas spēkā pēc to abpusējas parakstīšanas un tie pievienojami Līgumam kā pielikumi un kļūst par tā neatņemamu sastāvdaļu.
10.4. Līgums sagatavots uz 5 (piecām) lapām, tam pievienoti 2 (divi) pielikumi un parakstīts ar drošu elektronisko parakstu.
10.5. Par Līguma izpildi ir atbildīgas šādas Līdzēju kontaktpersonas:
10.5.1. no Lietotāja puses – _______________________________ 
10.5.2. no Tirgotāja puses – _______________________________ 
10.6. Līguma pielikumi:
10.6.1. Tehniskā specifikācija uz 4 (četrām) lp. (1.pielikums);
10.6.2. Tirgotāja Finanšu piedāvājums uz 1 (vienas) lp. (2.pielikums).

11. Līdzēju rekvizīti un paraksti

	Lietotājs:
	Tirgotājs:


	Salaspils novada pašvaldība	
PVN reģ.Nr. 90000024008
Līvzemes iela 8, Salaspils, LV-2169
AS “SEB banka”
Konts: LV58UNLA0033300130607
	SIA “AJ Power”
Reģ. Nr. 40103780693
Daugavgrīvas iela 21, Rīga, LV-1048
AS „Swedbank”
Konts: LV85HABA0551042636583

	


_______________________________
Izpilddirektore Silvija Puriņa
	


_______________________________
Klientu attiecību vadītāja

